jkorsvik/nowiki_second_scrape_merged huggingface dataset:
Øystein B. Blix

Øystein Bjørn Blix (født 5. november 1966) er en norsk jazzmusiker (trombone) og lyddesigner, sentral i Tromsøs jazzmiljø og leder for Tromsø Jazzklubb siden 2001.  Han er utdannet ved Jazzlinja (NTNU) (1988).
Blix deltok i gruppen «Jazz i Nord» med Jørn Øien (piano), Konrad Kaspersen (kontrabass) og Trond Sverre Hansen (trommer) som utga platen Song, Fall Soft med Marit Sandvik (vokal) i 1997. Selv har han ledet trioen «Pentateuch» som i 1990 ble kvartetten «Blix Band». De ga ut På en lyserød sky (1997), med Niels Præstholm (bass), Nils-Olav Johansen (gitar) og Tor Haugerud (trommer). Derpå kom Texas (1998), der Didrik Ingvaldsen bidro på trompet. I perioden 1999-2003 turnerte han med Gustavo Bergalli (trompet), i «Blix/Bergalli Group» (Jan Gunnar Hoff (piano), Sigurd Ulveseth (bass) og Magnus Gran (trommer)). I 2002 finner vi Blix i nymusikk-duoen «Tromsø Kunstforsyning» med cellisten Bernt Simen Lund (Tur, 2009). Ellers har han medvirket i byens elektronika-miljø, med bl.a. Gaute Barlindhaug (alias «Kolar Goi») (Kolar Goi, 2003).
Han arbeider som lektor i hørelære ved Universitetet i Tromsø, avdeling for kunstfag.
Blix er også direktør i plateselskapet Reflect.


== Utgivelser ==
Blix Band: På en lyserød sky (NorCD, 1996)
Marit Sandvik: Song, Fall Soft (Gemini Records, 1997)
Blix Band: Texas (NorCD, 1998)
Tamba Kounda: Casamance (1999)
Kolar Goi: Kolar Goi (Beatservice Records, 2003)
Tamba Kounda: Aline Sitoe (King Snake, 2005)
Alf Kjellman: June 1999 (Reflect, 2007)
Alf Kjellman: Feather, But No Wings (Reflect, 2008)
Tromsø Kunstforsyning: Tur (NorCD, 2009)
Blix Band: Pinseria (NorCD, 2010)


== Teater og film ==
Englepels (film) (Totalteatret, 1996)
Nakkeknekk (Totalteatret, 1997)
Englepels (Totalteatret, 1999)
Søstre (Haugen Produksjoner, 2003)
Berøre (Stein Elvestad/Per Bogstad Gulliksen, 2004)
Kaffebønneslekten (Stein Elvestad/Trine H. Blixrud, 2005)
Søstre (Haugen Produksjoner/Riksteatret, 2005)


== Priser og stipender ==
Tromsø kommunes kulturstipend 1996
NOMUS studiestipend, 1999 og 2002
Statens Reise- og Studiestipend, 1994, 2001, 2005
Torgeir Stubøs pris for særlig innsats for jazzmiljøet i Nord-Norge (Stubøprisen), 2003
Tromsø kommunes kulturstipend 2004
Tromsø Arbeiderforenings Trivselspris 2014, tildelt Tromsø Jazzklubb ved Øystein Blix
Gammleng-prisen 2021 i klassen musiker


== Referanser ==


== Eksterne lenker ==
Blixband hos NorCD
Plateselskapet Reflect
Nicodemus Tessin den eldre

Nicodemus Tessin den eldre (født 7. desember 1615, død 24. mai 1681), var en tysk arkitekt som er kjent for sitt virke i Sverige. Han var sønn av Nicodemus Tessin og Maria zum Felde. Han var gift med Maria Persdotter Svahn og far til Nicodemus Tessin den yngre. 
Nicodemus Tessin den eldre ble utnevnt til Stockholms første stadsarkitekt, senere slottsarkitekt i 1661 og innehadde embedet til sin død. Tessin er kjent for en rekke markante byggverk, blant annet Drottningholm slott og Kalmar domkirke. Tessin døde i forbindelse med byggingen av Drottningholm slott og prosjektet ble avsluttet av sønnen Nicodemus Tessin den yngre.


== Bakgrunn ==
Tessin kom til Sverige i ungdommen. Ifølge hans egne opplysninger i en «opsatz» fra begynnelsen av 1670-tallet ble han tatt opp i svensk tjeneste i 1636 som fortifikasjonskonduktør under Olof Örnehufvud. Som regel oppgis 1639 som årtall for ansettelsen. 
I 1641 fikk han i oppdrag å tegne kart over flere byer i Norrland og fem år senere, i 1646, ble han kongelig «architecteur och byggmästere» hvor han hadde ansvaret for tegninger til kronens bygninger og anlegg.


== Verk ==
Drottningholm slott
Skokloster slott, Uppland
Ekolsund, Uppland
Stenbocks palass, Stockholm
Strömsholms slott, Västmanland
Näsby slott, Täby
Wrangels palass, Stockholm
Bååts palass, Blasieholmen, Stockholm
Kalmar domkirke
Södra stadshuset, Stockholm
Fiholms gods, Eskilstuna
Järlåsa kirke


== Referanser ==
131 luftving Sørreisa

131 luftving Sørreisa eller Control and Reporting Centre (CRC) Sørreisa ligger i Sørreisa kommune, inne i fjellet Høggumpen.
Avdelingen er spredt på 13 ulike lokasjoner rundt om i landet.En egen enhet er etablert under 131 luftving på Ørland flystasjon. Denne enheten kan ved spesielle og uventede hendelser overta deler av oppgavene til CRC Sørreisa.


== Oppgave ==
Hovdoppdraget til stasjon​en er å produsere et luftbilde som til en hver tid er korrekt og oppdatert. Dette innebærer å lokalisere og identifisere all flyaktivitet over og i nærheten av nasjonalt territorium og NATO-territorium.I kontroll- og varslingssenteret utføres også fjernstyrt kontroll av alle bakkebaserte radarer og radiosystemer, det utøves taktisk kontroll av jagerfly, luftvern og andre luftstridskrefter. Oppdraget utføres av Kontroll- og varslingsbransjen i Luftforsvaret (K&V).


== Mobil luftromskontrollenhet ==
Avdelingen kan benytte en mobil luftromskontrollenhet (Air Control Unit Brandy) for å utføre kommando og kontroll over alle militære luftstridsmidler i norsk luftrom.


== Utdanning ==
Luftforsvarets Kontroll og Varslingsskole (LKVS) utdanner kontroll- og varslingsspesialister.
Skolen ligger samlokalisert med kontroll- og varslingssenteret, der man kan få tilbud om jobb etter bestått utdanning. Utdanningsløpet har ca. ett års varighet. Første del består av utdanning og siste 6 måneder er plikttjeneste/praksisperiode i kontroll- og varslingssenteret.  I praksisperioden blir man normalt en del av et skift-system med turnusordning for å opprettholde døgnkontinuerlig overvåking av luftrommet.
Fullført og bestått utdanning kan gi mulighet til videre utdanning og spesialisering innen jagerflykontroll eller Luftovervåkning.


== Historie ==
Militæranlegget ble påbegynt i 1955 og sto operativt 3. januar 1962. Anlegget har gjennom tidene gått igjennom stor teknologisk utvikling og er i dag en av NATOs mest moderne enheter innenfor kontroll og varsling.
Etter omstrukturering innen forsvaret har stasjonen blitt splittet opp i mindre avdelinger i forhold til spesifikke arbeidsoppgaver. Personell tilknyttet operativ drift av stasjonen tilhører fremdeles lstn Sørreisa, mens teknisk vedlikehold av utstyret har blitt overført til FLO IKT. FLO IKT drifter også alle eksterne bakkebaserte sensorer. Forsvarsbygg har ansvaret for bygningsmassen med daglig og langsiktig vedlikehold. Totalt jobber det ca. 170 personer i tilknytning til stasjonen. Ca 50 av disse tilhører eksterne sensorer.
Etter at CRC Mågerø ble nedlagt, er Sørreisa eneste CRC.


=== Nye radarer ===
I november 2022 ble det inngått en kontrakt med Lockheed Martin om leveranse av åtte radarer for militær luftromsovervåking, da de nåværende radarene. Tre nye radarer av typen TPY-4 skal erstatte dagens radaranlegg på eksisterende lokasjoner, og fem skal installeres på nye lokasjoner. Kontrakten for prosjektet skal være verdt åtte milliarder og skal være fullført i 2030. Etter planen skal første leveranse være i 2025 på Gyrihaugen på Ringerike.


== Avdelinger ==
131 Luftving
Forsvarets logistikkorganisasjon
Forsvarsbygg
Cyberforsvaret


== Referanser ==
Augustinerordenen

Augustinerordenen, augustiner, er en samlebetegnelse for ulike kristne ordner som følger Augustinus regler, blant dem dominikanerne. Augustinerordenen oppsto i slutten av 1000-tallet som blant annet har sin opprinnelse fra Augustin av Hippos bispegård i Hippo, Algerie. Ordens mest kjente medlemmer er Martin Luther og Erasmus av Rotterdam.


== Bakgrunn ==
Augustinerordenen er basert på Sankt Augustins Regel som er utledet fra Augustins skrifter, stadfestet av paven i 1095. I 1150 ble ordenen grunnlagt som klosterorden. Ordensregelen foreskriver felles eiendom, bolig og arbeide, og ble også etterlevet av domkirkenes kanniker, som dannet kapitelklostre som forente prestestillingen med et munkeliv. De kalles også for augustinerkorherrene. Det var også nonnekloster knyttet til ordenen, og nonnene ble kalt for korfruer av Sankt Augustins Orden.
Augustineremittene, en av de fire store mendikantordenene, ble grunnlagt i 1256 som en forening av ulike italienske fellesskaper av eremitter og mistet da sin eremittiske karakter. Denne ordenens mest kjente medlem var Martin Luther.


== Augustinerordenen i Norden ==


=== Norge ===
Olavsklosteret i Stavanger, Rogaland.
Utstein kloster på Mosterøy, Rogaland
Halsnøy kloster i Kvinnherad, Sunnhordland
Kastelle kloster i Konghelle, Båhuslen


=== Danmark ===
I Danmark hadde ordenen sin blomstringsperiode på 1100-tallet. Klosterlivet besto for en stor del av teologiske studier og vitenskapelig arbeide.
Ordenen kom til Danmark med erkebiskop Asser og det har vært følgende augustinerklostre i Danmark:

Klostret på Eskildsø i Roskilde Fjord
Æbelholt Kloster
Vestervig Kloster
Asmild Nonnekloster, Viborg
Grinderslev Kloster, Salling
Tvilum Kloster
Mariaklostret i Viborg
Nonneklostret i Viborg


== Referanser ==


== Litteratur ==
Canning O.S.A, Rev. R. (1984): The Rule of St Augustine. Darton, Longman and Todd.
Ebsworth, Walter (1973): Pioneer Catholic Victoria. Polding Press. ISBN 0-85884-096-0.
Eckermann, Karl W. (1999): «Augustinians» i: Fahlbusch, Erwin: Encyclopedia of Christianity 1, Grand Rapids: Wm. B. Eerdmans, pp. 164–165, ISBN 0802824137.
Zumkeller O.S.A., Adolar (1986): Augustine's ideal of Religious life. Fordham University Press, New York.
Zumkeller O.S.A., Adolar (1987): Augustine's Rule. Augustinian Press, Villanova, Pennsylvania U.S.A.


== Eksterne lenker ==
(en) Augustinians – kategori av bilder, video eller lyd på Commons 
International Order of St. Augustine
The Priestly Society of Saint Augustine
Augnet
«Canons and Canonesses Regular», oppslag i Catholic Encyclopedia
Chris Irvine

Christopher «Chris» Keith Irvine (født 9. november 1970), best kjent som Chris Jericho, er en canadisk forfatter, musiker og tidligere fribryter. Han var sist under kontrakt med World Wrestling Entertainment. Irvine var den første til å inneha verdensmestertitlene i WWE og WCW samtidig. Irvine er vokalist for heavy metal-bandet Fozzy. Irvine har jobbet for All Elite Wrestling (AEW) siden 2019


== Titler og utmerkelser ==
World Wrestling Federation / World Wrestling Entertainment WCW/World Championship (x2)
World Heavyweight Championship (x3)
World Tag Team Championship (x5) – med Chris Benoit (1), The Rock (1), Christian (1), Edge (1) og The Big Show (1)
WWE Tag Team Championship (x2) – med Edge (1) og The Big Show (1)
WWF European Championship (x1)
WWF Hardcore Championship (x1)
WWF/E Intercontinental Championship (x9)
Undisputed WWF Championship (x1)
Ninth Triple Crown Champion
Fourth Grand Slam Champion
Slammy Award for Superstar of the Year (2008)
Slammy Award for Tag Team of the Year (2009) – med The Big Show


== Referanser ==


== Eksterne lenker ==
(en) Offisielt nettsted 
(en) Chris Jericho – kategori av bilder, video eller lyd på Commons 
(en) Chris Irvine – Cagematch 
(en) Chris Irvine – wrestlingdata.com 
(en) Chris Irvine – Online World of Wrestling 
(en) Chris Irvine – Online World of Wrestling 
WWE-profil
Peter Savolainen

Peter Savolainen (født 1967) er en svensk forsker med utdannelse som molekylærbiolog og en doktorgrad fra Kungliga Tekniska högskolan (KTH) i Sverige fra 1999, der hans tese var basert på utvikling av teknikker for å analysere mitokondrielt DNA (såkalt mtDNA) fra øyeblikks DNA, og bruk av slik DNA i retts- og populasjons genetiske studier, spesielt studier relatert til hund og ulv.
Etter endt doktoravhandling var Savolainen ansatt i en periode ved Max-Planck instituttet i Leipzig i Tyskland, der han jobbet med menneskelige levninger. Etter dette kom han tilbake til KTH, der han for tiden er seniorforsker ved avdelingen for bioteknologi ved AlbaNova universitetssenteret.
Savolainen har bidratt til en rekke vitenskapelige publikasjoner, der spesielt hans studier omkring hundens opprinnelse er blitt møtt med allmenn internasjonal interesse.


== Referanser ==
Großmarkthalle (Frankfurt)

Großmarkthalle i Frankfurt-Ostend var frem til 4. juni 2004 et stormarked hvor det ble handlet med frukt og grønnsaker.
Bygningen ble åpnet den 25. oktober 1928, og har en lengde på 220 meter, en bredde på 50 meter, en høyde på mellom 17 og 23 meter og et areal på 13 000 kvadratmeter, og var da den ble åpnet den største bygningen i byen. Den ble fredet i 1984.
1. januar 2005 solgte byen Frankfurt arealet til Den europeiske sentralbanken, som skal bygge sitt nye hovedkontor der. Den planlagte skyskraperen bestående av to 180 meter høye tårn som slynger seg om hverandre, og som er tegnet av Wien-arkitektkontoret Coop Himmelb(l)au, skal stå ferdig i 2010. Den gamle Großmarkthalle vil også bli bevart, og skal ombygges til pressesenter for Den europeiske sentralbanken.


== Eksterne lenker ==
Den europeiske sentralbankens nye hovedkontor
Pima County

Pima County er et fylke i den amerikanske delstaten Arizona. Det ligger sør i staten og det grenser mot Yuma County i vest, Maricopa County i nord, Pinal County i nord, Graham County i nordøst, Cochise County i øst Santa Cruz County i sørøst og mot Mexico i sør.
Pima County totale areal er 23 792 km² hvorav 7 km² er vann. I 2004 hadde fylket 957 026 innbyggere, og administrasjonssenteret ligger i byen Tucson. Davis-Monthan Air Force Base ligger i Pima County.


== Eksterne lenker ==
(en) Offisielt nettsted 
(en) Pima County, Arizona – kategori av bilder, video eller lyd på Commons
Santa Cruz County

Santa Cruz County er navnet på to fylker i USA:

Santa Cruz County (Arizona)
Santa Cruz County (California)
Cochise County

Cochise County er et fylke i den amerikanske delstaten Arizona. Det ligger i det sørøstlige hjørnet av staten og det grenser mot Santa Cruz County i sørvest, Pima County i vest, Graham County i nord og mot Greenlee County i nordøst.  Det har også grense mot delstaten New Mexico i øst og mot Mexico i sør.
Cochise County totale areal er 16 107 km² hvorav 128 km² er vann. I år 2000 hadde fylket 117 755 innbyggere og administrasjonssenteret ligger i byen Bisbee. 


== Eksterne lenker ==
(en) Offisielt nettsted 
(en) Cochise County, Arizona – kategori av bilder, video eller lyd på Commons
NKU

NKU har flere betydninger:

Norges Kommunistiske Ungdomsforbund
Næringslivets Konkurranseutvalg
Northern Kentucky University
Greenlee County

Greenlee County er et fylke i den amerikanske delstaten Arizona. Det ligger i den sørøstlge delen av staten og det grenser mot Cochise County i sør,  Graham County i vest, Apache County i nord og mot New Mexico i øst.
Greenlee County totale areal er 4 787 km² hvorav 4 km² er vann. I år 2000 hadde fylket 8 547 innbyggere og administrasjonssenteret ligger i byen Clifton. 


== Eksterne lenker ==
(en) Offisielt nettsted 
(en) Greenlee County, Arizona – kategori av bilder, video eller lyd på Commons
Bankenviertel

Bankenviertel («bankkvartalet») er navnet på et område i Frankfurt am Main som omfatter den vestlige delen av bydelen Innenstadt, den sydlige delen av Westend og bydelen Bahnhofsviertel, spesielt området på begge sider av Gallusanlage og Taunusanlage langs Neue Mainzer Straße, Junghofstraße og Große Gallusstraße samt Mainzer Landstraße frem til Platz der Republik. Kvartalet er kjent for et stort antall store banker og skyskrapere.


== Viktige banker ==
Chase Manhattan Bank (Taunusanlage)
Citibank (Neue Mainzer Straße)
Commerzbank (Kaiserplatz)
DekaBank (Trianon, Mainzer Landstraße)
Deutsche Bank (Taunusanlage, og Deutsche Bank IBCF, Große Gallusstraße)
Dresdner Bank (Jürgen-Ponto-Platz, og Gallileo, Gallusanlage)
DZ Bank (Westendstraße, og City-Hochhaus, Platz der Republik)
Den europeiske sentralbanken (Eurotower, Willy-Brandt-Platz)
Landesbank Hessen-Thüringen (Maintower og Garden Towers, Neue Mainzer Straße)
Apache County

Apache County er et fylke i den amerikanske delstaten Arizona. Det ligger nordøst i staten og det grenser mot Greenlee County og Graham County i sør og mot Navajo County i vest. Det grenser også mot delstatene Colorado i nordøst, Utah i nord og mot New Mexico i øst.
Apache County totale areal er 29 056 km² hvorav 35 km² er vann. I år 2000 hadde fylket 69 423 innbyggere og administrasjonssenteret ligger i byen St. Johns. 
Fylket ble grunnlagt i 14. februar 1879 av land fra Yavapai  County.


== Byer ==
Eagar
Springerville
St. Johns


== Referanser ==


== Eksterne lenker ==
(en) Offisielt nettsted 
(en) Apache County, Arizona – kategori av bilder, video eller lyd på Commons
Middagsfjellet

Middagsfjellet kan referere til:

Middagsfjellet (Bremanger)
Middagsfjellet (Harstad)
Middagsfjellet (Hornindal)
Middagsfjellet (Kvænangen), fjell i Kvænangen og Loppa kommuner, 1071 moh.
Middagsfjellet (Loppa), fjell i Loppa kommune, 1060 moh.
Navajo County

Navajo County er et fylke i den amerikanske delstaten Arizona. Det ligger nordøst i staten og det grenser mot Apache County i øst, Graham County i sør, Gila County i sørvest, Coconino County i vest og mot delstaten Utah i nord.
Navajo County totale areal er 25 795 km² hvorav 16 km² er vann. I år 2000 hadde fylket 97 470 innbyggere og administrasjonssenteret ligger i byen Holbrook. 
I fylket ligger Cholla kullkraftverk. Det får kull fra New Mexico.


== Eksterne lenker ==
(en) Offisielt nettsted 
(en) Navajo County, Arizona – kategori av bilder, video eller lyd på Commons
Coconino County

Coconino County fylke i den amerikanske delstaten Arizona. Det ligger nord i staten og det grenser mot Mohave County i vest, Yavapai County og Gila County i sør, Navajo County i øst og mot delstaten Utah i nord.
Coconino County totale areal er 48 219 km² hvorav 113 km² er vann. I år 2000 hadde fylket 116 320 innbyggere og administrasjonssenteret ligger i byen Flagstaff. 


== Eksterne lenker ==
(en) Offisielt nettsted 
(en) Coconino County, Arizona – kategori av bilder, video eller lyd på Commons
Ravnedalen

Ravnedalen er en park i Kristiansand i Vest-Agder. Den ligger i bydelen Grim, innerst på Grimsmyra, med Baneheia og Egelunden som nærmeste naboer.
Ravnedalen er blitt ett av Kristiansands nyere kultursteder, med hyppige konserter og forestillinger på parkens utescene. Parken er også et ypperlig utgangspunkt for turer i Baneheia, med flere alternative turstier.


== Bakgrunn for parkanlegget ==
Ravnedalen var tidligere forlegning for rundt 1200 soldater, den gang kalt Grimsmoen. På 1860-tallet var det planer om å anlegge skytebane i området, men general Joseph Frantz Oscar Wergeland, bror til Henrik Wergeland og Camilla Collett, uttalte at «det er det rene helligbrøde. Dette området egner seg så aldeles fortreffelig til et lystanlæg».
I 1872 søkte Byselskabet Christiansands Sparebank om midler til å anlegge park i Ravnedalen, og i perioden 1874-78 ble parkanlegget bygget av soldater utrustet med spader og frø i stedet for våpen.
I parken finner man en statue av general Wergeland, samt et av Norges største grantrær, plantet i 1875.


== Parken på 1900-tallet ==
I 1991 ble parken kåret til Årets grønne park.


== Parken på 2000-tallet ==


=== Forestillingen Elverhøy ===
Somrene 2004, 2005 og 2006 stod Helene Bøksle i spissen for den musikalske forestillingen Elverhøy innerst i Ravnedalen.


=== Festival for samtidsdans ===
I 2010 ble festivalen «Ravnedans» lansert som visningsplattform for samtidsdans. Fra og med 2010 har «Ravnedans» blitt arrangert i Ravnedalen hver sommer.


== Referanser ==


== Eksterne lenker ==
Ravnedalen
Mohave County

Mohave County er et fylke i den amerikanske delstaten Arizona. Det ligger i det nordøstlige hjørnet av staten og det grenser mot Coconino County og Yavapai County i øst og mot La Paz County i sør. Det grenser også mot delstatene California i sørvest, Nevada i vest og mot Utah i nord.
Mohave County totale areal er 34 477 km² hvorav 409 km² er vann. I år 2000 hadde fylket 115 032 innbyggere og administrasjonssenteret ligger i byen Kingman. 


== Eksterne lenker ==
(en) Offisielt nettsted 
(en) Mohave County, Arizona – kategori av bilder, video eller lyd på Commons
Virtual Boy

Virtual Boy er en spillkonsoll fra Nintendo, utgitt bare i Japan og USA i 1995. Virtual Boy ble lansert med spillene Teleroboxer, Mario's Tennis og Red Alarm. Konsollen ble utgitt mens Game Boy var i salg, men før Game Boy Color. Totalt ble det produsert 22 forskjellige spill til konsollen, 19 av dem i Japan og 14 i Nord-Amerika. Konsollen solgte dårlig og gikk ut av produksjon etter kun ett år på markedet. Den solgte 770 00 enheter.


== Referanser ==
A-gjengen

A-gjengen er en av flere gjenger tilknyttet Oslos underverden, og har utspring i det pakistanske miljøet i Oslo. Gjengen ble startet på slutten av 1980-årene eller begynnelsen av 1990-årene av utbrytere fra gjengen Young Guns. Gjengen er kjent for flere lovbrudd knyttet til salg av narkotika, torpedovirksommhet, drap og vold. Shahid Rasool, som antas å ha vært leder for gjengen, ble fengslet i 1997, og løslatt i 2010.


== Gjengkonflikter ==
A-gjengen kriget med B-gjengen i ti år helt til de inngikk våpenhvile med hverandre. B-gjengen nektet å megle med Young Guns fordi de mente at Young Guns var årsaken til hele A og B konflikten. Etter fredsmeglingen mellom A og B-Gjengen, ble Young Guns fryst ut av det kriminelle miljøet.


== Skudd på Gardermoen ==
I 2003 ble daværende fungerende leder Arshad Mahmood skutt i hodet ved avgangshallen på Gardermoen, men overlevde.


== Skyting på Aker Brygge ==
Gjengen var involvert i en skyteepisode på Aker Brygge, 20. august, 2006. Denne episoden har fra eksperthold blitt tolket som et tegn på en mulig akutt opptrapping av konflikten mellom Young Guns og B-gjengen fordi et av ofrene som ble skutt i beina var en høytstående leder i Young Guns som tidligere ikke har vært innblandet i slike hendelser.


== Politisk tilknytning ==
Da den pakistanske presidenten Pervez Musharraf besøkte Oslo i januar 2006, deltok han på et festmøte med rundt tusen gjester, spesielt invitert av den pakistanske ambassade i Oslo. Blant disse var det 4-5 medlemmer av Young Guns og A-gjengen.


== Kjente medlemmer ==
Shahid Rasool (aktiv 1990-1997)
Zia Anwar (aktiv 1997-2004, drept 2004)


== Se også ==
B-gjengen (Oslo)
Young Guns (gjeng)


== Referanser ==
Yavapai County

Yavapai County er et fylke i den amerikanske delstaten Arizona. Det ligger i de sentrale delene av staten og det grenser mot Mohave County i vest, La Paz County i sørvest, Maricopa County i sør, Gila County i øst og mot Coconino County i nord og nordøst.
Yavapai County totale areal er 21 039 km² hvorav 12 km² er vann. I år 2005 hadde fylket 198 701 innbyggere og administrasjonssenteret ligger i byen Prescott. 


== Eksterne lenker ==
(en) Offisielt nettsted 
(en) Yavapai County, Arizona – kategori av bilder, video eller lyd på Commons
La Paz County

La Paz County er et fylke i den amerikanske delstaten Arizona. Det ligger sørøst i staten og det grenser mot Mohave County i nord,  Yavapai County i nordøst, Maricopa County i øst, Yuma County i sør og mot delstaten California i vest.
La Paz County totale areal er 11 690 km² hvorav 35 km² er vann. I år 2010 hadde fylket 20 489 innbyggere, noe som gjør det til nest minste fylket i Arizona. Fylkessetet og dministrasjonssenteret ligger i byen Parker. Navnet på fylket er det spanske ordet for «freden», og er tatt fra en tidligere bosetning La Paz (i dag en spøkelsesby) langs elven Colorado.


== Referanser ==


== Eksterne lenker ==
(en) Offisielt nettsted 
(en) La Paz County, Arizona – kategori av bilder, video eller lyd på Commons
Maricopa County

Maricopa County er et fylke i den amerikanske delstaten Arizona. Det ligger i de sentrale delene av staten og det grenser mot La Paz County i vest, Yuma County i vest, Pima County i sør, Pinal County i sørøst, Gila County i øst og mot Yavapai County i nord.
Maricopa County sitt totale areal er 23 891 km² hvorav 55 km² er vann. I 2000 hadde fylket 3 635 528 innbyggere, og administrasjonssenteret ligger i byen Phoenix.  Flere store energiprodusenter omfatter Gila River gasskraftverk, Agua Fria gasskraftverk, Kyrene gasskraftverk og West Phoenix gasskraftverk, sistnevnte eid av delstaten.


== Byer ==
Apache Junction (delvis)
Avondale
Buckeye
Carefree
Cave Creek
Chandler
El Mirage
Fountain Hills
Gila Bend
Gilbert
Glendale
Goodyear
Guadalupe
Laveen
Litchfield Park
Mesa
New River
Paradise Valley
Peoria (delvis)
Phoenix
Queen Creek (delvis)
Rio Verde
Scottsdale
Sun City
Sun City West
Sun Lakes
Surprise
Tempe
Tolleson
Wickenburg
Youngtown


== Eksterne lenker ==
(en) Offisielt nettsted 
(en) Maricopa County, Arizona – kategori av bilder, video eller lyd på Commons